**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 546**

от заседание на Общинския съвет,

проведено на 29.07.2021 г., Прот. № 32

**ОТНОСНО:** Даване на съгласие за продажба, чрез публичен търг с тайно наддаване, на недвижим имот, представляващ поземлен имот с идентификатор 37784.94.1 с адрес: с. Козловец, местност „Лозенка Трапа“

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 34, ал. 4 и чл. 35, ал. 1 от Закона за общинската собственост (ЗОС), чл. 26 от Наредбата за реда за придобиване, управление и разпореждане със собствеността на община Свищов (НРПУРСОС), във връзка със становище с вх. № 26-00-281/17.06.2021 г. на Кмета на Кметство Козловец, докладна записка с рег. индекс № 08-00-1138/09.07.2021 г. от дирекция „Управление на собствеността и стопански дейности“ и предложение с Вх. № 991/16.07.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

**І.** Дава съгласие **за продажба, чрез публичен търг с тайно наддаване, на недвижим имот**, актуван с Акт за частна общинска собственост № 6983/20.02.2021 г., вписан в Службата по вписванията – гр. Свищов (вх. № 645/22.02.2019 г., акт № 155, том 2), представляващ поземлен имот с идентификатор 37784.94.1 (три седем седем осем четири точка девет четири точка едно), с площ 107 276 кв. м. (сто и седем хиляди двеста седемдесет и шест квадратни метра), с начин на трайно ползване: Нива, трайно предназначение на територията: земеделска, категория на земята при неполивни условия: 7 (седма), предишен идентификатор: няма, номер по предходен план: 094001, с адрес: с. Козловец, местност „Лозенка Трапа“, по кадастрална карта и кадастрални регистри, одобрени със Заповед № РД-18-514/21.02.2018 г. на Изпълнителен директор на АГКК, последно изменение на кадастралната карта и кадастрални регистри, засягащо поземления имот е от 08.04.2021 г., при граници: 37784.93.115, 37784.93.15, 37784.93.5, 37784.95.115, 37784.90.2, 37784.93.114, **с начална тръжна цена – 81 230 лв. (осемдесет и една хиляди двеста и тридесет лева), без ДДС,** представляваща пазарната цена, определена от оценител на имоти по реда на чл. 41, ал. 2 от ЗОС на недвижимия имот.

**ІІ. Задължава Кмета на община Свищов, в съответствие с чл. 52, ал. 5 от ЗМСМА, 30 % от постъпленията от продажбата, да бъдат използвани за изпълнение на дейности от местно значение в Кметство Козловец.**

**ІІІ.**В изпълнение на Решението по т. I, възлага на Кмета на община Свищов да предприеме необходимите действия по реда на ЗОС и НРПУРСОС.

**МОТИВИ:** Във връзка с приетата от Общински съвет – Свищов „Стратегия за управление на общинската собственост в община Свищов за мандат 2019-2023 г.“, с докладна записка до Кмета на община Свищов с рег. индекс № 08-00-1138/09.07.2021 г. от дирекция „Управление на собствеността и стопански дейности“ е сведена информация относно постъпило уведомление (рег. индекс № 26-00-281/08.04.2021 г.), с което е проявен инвестиционен интерес относно закупуване на имот ПИ 37784.94.1 (частна общинска собственост), находящ се в с. Козловец, местност „Лозенка Трапа“.

В същото се моли, при съгласие от страна на Община Свищов, да бъде започната процедура за продажба на посочения имот. С приходна квитанция № 0000131460/08.07.2021 г. дружеството е платило такса в размер на 20 лв. в полза на Община Свищов с основание: Молба за започване на производство по продажба на общински имот.

Обектът на инвестиционното намерение представлява поземлен имот с идентификатор 37784.94.1 (три седем седем осем четири точка девет четири точка едно), с площ 107 276 кв. м. (сто и седем хиляди двеста седемдесет и шест квадратни метра), с начин на трайно ползване: Нива, трайно предназначение на територията: земеделска, категория на земята при неполивни условия: 7 (седма), предишен идентификатор: няма, номер по предходен план: 094001, с адрес: с. Козловец, местност „Лозенка Трапа“, по кадастрална карта и кадастрални регистри, одобрени със Заповед № РД-18-514/21.02.2018 г. на Изпълнителен директор на АГКК, последно изменение на кадастралната карта и кадастрални регистри, засягащо поземления имот е от 08.04.2021 г., при граници: 37784.93.115, 37784.93.15, 37784.93.5, 37784.95.115, 37784.90.2, 37784.93.114.

Предложението от „Биляна“ ООД е за изграждане на нова животновъдна ферма за свине. Предвижда се в обекта да се открият работни места и направи инвестиция в размер на 2 000 000 лв.

Имотът е актуван с Акт за частна общинска собственост № 6983/20.02. 2019 г., вх. рег. 645, том 2, акт № 155, вписан на 22.02.2019 г. в Служба по вписванията – гр. Свищов.

Същият е предоставен за управление на Кметство Козловец с Решение № 208/25.06.2020 г., Протокол № 10 на Общински съвет – Свищов.

Кметът на Кметство Козловец Борис Велев изразява становище, постъпило с Вх. № 26-00-281/17.06.2021 г. в Община Свищов.

Данъчната му оценка е 5 363.70 лв. (пет хиляди триста шестдесет и три лева, седемдесет стотинки) съгласно удостоверение (изх. № 5408000731/07.04.2021 г.).

Съгласно изготвена експертна оценка, справедливата пазарна стойност на имота е 81 230 лв. (осемдесет и една хиляди двеста и тридесет лева), без ДДС.

С оглед на постъпилото инвестиционно намерение, както и с оглед на включването на имота като обект пореден номер № 67 от точка А на раздел ІІІ на „Годишна програма за управление и разпореждане с имоти, общинска собственост през 2021 година”, приета с Решение № 394/25.02.2021 г., Протокол № 25 на Общински съвет - Свищов, с горепосочената докладна записка е изложено становище, че **продажбата на въпросния имот е необлагаема сделка по ЗДДС (Имотът е земеделска земя), като същата е законово възможна** **чрез публичен търг или публично оповестен конкурс.**

Като допълнителен мотив, продажбата е дефинирана като приходоизточник за общинския бюджет за 2021 г., както и като приход на бюджета на Кметство Козловец при спазване на изискванията на чл. 52, ал. 5 от Закона за местното самоуправление и местната администрация (ЗМСМА).

В заседанието участват 28 общински съветници.

Гласували “За” – 27, “Против” – няма и “Въздържали се” – няма.

Не участва – 1.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/